Dragi učenici!

Pred vama je treći kreativni zadatak iz našeg kreativnog kutka.

* Volite li lutke? Hmm.. ove lutke su posebne, jer nisu to lutke koje držimo u ruci to su posebne lutke za prste ili popularniji naziv -> **FINGER PUPPETS!** Mi ćemo vam predstaviti tri načina.
1. NAČIN IZRADE LUTKE ZA PRST

**POTRBAN MATERIJAL:**

* prsti starih vunenih rukavica
* škare i ljepilo ili igla i konac
* ostali materijali za ukrašavanje

**UPUTE ZA IZRADU:**

Odrežite prste starih rukavica. Od ostalih materijala izrežite oči, uši, rep, krila ili druge potrebne dijelove ( ovisno o tome kakvu lutku izrađujete ). Izrezane i oblikovane dijelove zalijepite ili zamolite mamu ili baku da vam ih pomognu sašiti na odgovarajuća mjesta na prstu starih rukavica. Igračka je gotova, ali ne zaboravite ih napraviti još devet ( po jednu za svaki prst ). Potrudite se za svaki prst sašiti drugačiji lik ili životinju. Nakon toga osmislite igrokaz u kojem će vaše lutkice zaigrati. Nakon igre lutkice pospremite u praznu kutiju kako biste neki drugi dan mogli nastaviti igru.

1. NAČIN IZRADE LUTKE ZA PRST

**POTRBAN MATERIJAL:**

* debeli papir ili tanki karton
* samoljepljiva traka
* flomasteri u boji
* vuna za kosu

**UPUTE ZA IZRADU:**

Za izradu papirnate lutke koja se navlači na prste izrežite kvadrat od 80 mm, smotajte ga u obliku cijevi oko prsta i zalijepite krajeve samoljepljivom trakom. Flomasterima nacrtajte oči, nos i zsta, a kosu možete napraviti od vune i zalijepiti na vrh. Po želji možete napraviti i odjeću za lutkicu ( od tkanine ili raznobojnog papira ). Svučete li lutkicu pažljivo sa prsta, mogla bi potrajati neko vrijeme.

  

1. NAČIN IZRADE LUTKE ZA PRST



Na fotografiji još jednog načina na koji možete izraditi lutkicu za prst ( od tvrdog papira ili mekog kartona ). Proučite, nacrtajte, izrežite i izradite neku po vlastitoj želji.

Uživajte i budite što maštovitiji!

Ukoliko želiš, možeš zamoliti svoje roditelje da fotografiraju tvoj rad i pošalju nam ga na naš mail PB-a ( pb.os.zamet@gmail.com ).

Vesele nas vaši radovi!